**דניאל (דני) דיין** (נולד ב-29 בנובמבר 1955) הוא יושב ראש הנהלת יד ושם. שימש כקונסול ישראל בניו יורק. קודם לכן היה יושב ראש מועצת יש"ע בשנים 2007–2013. התמודד לכנסת ה-24 מטעם מפלגת תקווה חדשה.

ביוגרפיה
--------

דניאל (דני) דיין נולד בבואנוס איירס שבארגנטינה, הצעיר מבין שני אחים. אביו משה היה מומחה באוקיינוגרפיה שעבד באוניברסיטת תל אביב ובהמשך כיהן כשגריר ישראל בגואטמלה, ואילו אמו ציפורה הייתה עובדת סוציאלית שניהלה בית יתומות בבואנוס איירס. עלה לישראל בתחילת 1971 תשעה חודשים התגוררה המשפחה בבת ים ודיין השלים את כיתה י' בתיכון העירוני. בהמשך עברה המשפחה לשכונת יד אליהו בתל אביב. שירת 7.5 שנים בצה"ל ביחידת ממר"ם והשתחרר בדרגת סרן. שירת במילואים בחטיבת אפרים והגיע לדרגת רב-סרן. החל משנות השמונים הוא מתגורר ביישוב מעלה שומרון ושימש כיושב-ראש המזכירות שלו וכחבר מליאת מועצה אזורית שומרון. דיין הוא בעל תואר ראשון בכלכלה ומדעי המחשב מאוניברסיטת בר-אילן ותואר שני במימון בהצטיינות מאוניברסיטת תל אביב.

בשנת 1982, בהיותו בן 26, הקים יחד עם שלמה טירן את חברת "אלעד מערכות" ועמד בראשה במשך כ-23 שנה, בתחילה כמנכ"ל ולאחר מכן כיו"ר מועצת המנהלים. החברה צמחה בתקופתו לכדי 500 אנשי מקצוע בתחום המחשוב ומחזור עסקים של כ-100 מיליון ש"ח. בשנת 2004 מכר את חלקו בחברה. כיום הוא משקיע בתחום ההיי-טק במיזמים שונים. בעבר גם לימד כלכלה ומימון באוניברסיטת אריאל בשומרון.

היה בין מקימי "בית מורשת אורי צבי גרינברג" וחבר הנהלתו עד מינויו לקונסול. כמו כן שימש בתקופות שונות כחבר מליאת רשות השידור, מועצת יד ושם, מועצת איל"א (איגוד ישראלי לעיבוד אינפורמציה), הוועד המנהל של אוניברסיטת אריאל ויו"ר עמותת על"י (עסקים למען ילדים בסיכון).

### מועצת יש"ע

בנובמבר 2006, שנה ורבע לאחר ביצוע תוכנית ההתנתקות, הודיע יו"ר מועצת יש"ע בנצי ליברמן על התפטרותו מתפקידו כיו"ר המועצה, תוך קריאה לשינוי מבני במועצת יש"ע. דיין היה חבר בצוות ההיגוי של הארגון מחדש, שבו ישבו גם אישים בולטים בהתנחלויות יחד עם נציגי ראשי המועצות ביהודה ושומרון. הצוות יזם הקמת גוף מורחב שכונה תחילה "יש"ע המתחדשת" וכלל מספר רב יותר של חברים.

בכנס מליאת מועצת יש"ע שנערך באריאל ב-13 ביולי 2007 נבחר דיין, החילוני, ליושב ראש הארגון, והחליף את ליברמן שנשאר בתפקידו כיו"ר עד בחירת היו"ר החדש.

דיין פעל רבות בתחום ההסברה, בישראל ומחוצה לה, פרסם מאמרים רבים בעיתונים ידועים ובהם הניו יורק טיימס, הבוסטון גלוב, הגרדיאן והעניק ראיונות לערוצי טלוויזיה רבים.

ב-8 בינואר 2013 הודיע דיין שהוא מתפטר מתפקידו ועבר לשמש כמעין "שר חוץ" של מועצת יש"ע. במסגרת תפקיד זה הוא קיים קשרים הדוקים עם הסגל הדיפלומטי המוצב בישראל, עיתונאים זרים ואורחים רמי מעלה. הוא קיים פגישות במשרדי חוץ במדינות רבות ובבית הלבן. בשנים 2012 ו-2014 השתתף בפורום סבן.

### פעילות ציבורית

באוגוסט 2015 בחר בו ראש הממשלה ושר החוץ בנימין נתניהו לשגריר ישראל בברזיל. הממשלה אישרה את מינויו בספטמבר והוא יצא לקורס שגרירים, אך ממשלת ברזיל לא אישרה את המינוי, לאחר שהופעל עליה לחץ מצד אנשי שמאל בישראל שטענו כי היותו מתנחל ויו״ר מועצת ישע לשעבר, פוסל אותו מלשמש בתפקיד. במרץ 2016 החליט ראש הממשלה נתניהו כי דיין ימונה לקונסול הכללי של ישראל במדינת ניו יורק ניו ג'רזי, אוהיו, פנסילבניה ודלאוור. הוא נכנס לתפקידו באוגוסט אותה שנה ובכך החליף את עידו אהרוני.

בספטמבר 2020 החל לשמש כיו"ר המועצה הציבורית של ארגון נפש בנפש, המקדם את העלייה מצפון אמריקה.

באוגוסט 2021 התמנה לתפקיד יו"ר הנהלת יד ושם.

### פעילות פוליטית

דיין היה מראשי תנועת התחיה ושימש בשנים 1985–1992 כחבר המזכירות המצומצמת ובמשך שנתיים כמזכ"ל התנועה. היה מועמד מטעמה לכנסת במערכות הבחירות ב-1988 (במקום התשיעי) וב-1992 במקום השישי, אך לא נבחר לכנסת.

לקראת הבחירות לכנסת העשרים התמודד דיין בפריימריז לרשימת הבית היהודי ונבחר למקום ה-21 ברשימה לכנסת. יו"ר הבית היהודי נפתלי בנט הציע לו שריון במקום ה-17, אך דיין דחה את ההצעה, וביקש להימחק כליל מהרשימה. לקראת יום הבחירות הוא פרסם הודעת תמיכה בליכוד, ובראש הממשלה בנימין נתניהו.

ב-13 בינואר 2021 הצטרף למפלגת "תקווה חדשה" בראשות גדעון סער והוצב במקום ה-11 ברשימת המפלגה לכנסת ה-24.

חיים אישיים
-----------

דיין הוא בן דודה של העיתונאית אילנה דיין, סבו אריה דיין, היה בן דודו של שמואל דיין.

נשוי לעינת דיין, מנהלת אגף האסטרטגיה, השיווק והמכירות באוניברסיטת אריאל בשומרון. הם הורים לבת אופיר. דיין דובר עברית, ספרדית ואנגלית.

מתגורר במעלה שומרון.

### אילן יוחסין

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |   |   |   | הרב פינחס דיין |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |
|  |  |  |  | דב קלימקר |   |   |   |   |   |   |   |   |   | הרב אברהם דיין |   |   |   |   |   |  |  |  |   |   |   | אליהו דיין |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |
| צבי שוורץ |   | רחל שוורץ |  |  |   | דבורה דיין |   | שמואל דיין(ח"כ) |   |  |  |  |   | בלה (ויונה) הורביץ |   |   |   |   |   | אריה דיין |
|   |   |   |   |
|   |   |   |   |   |   |   |   |   |  |  |   |   |   |   |   |   |   |   |   |   |   |   |   |  |  |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| ראומה ויצמן בעלה: עזר ויצמן(נשיא המדינה) |   | רות דיין |   | משה דיין(רמטכ"ל ושר חוץ וביטחון) |   | אביבה גפןבעלה: ישראל גפן(נכדו של הרב שם טוב גפן) |   | זוהר דיין(לוחם הבריגדה) |  | יגאל הורביץ(שר אוצר) |   | עמוס הדר(ח"כ) |   | מרדכי דיין |   | משה דיין(שגריר) |   |
|   |   |
|   |   |   |   |   |   |   |   |   |   |   |   |   |   |   |   |   |   |   |  |  |   |   |   |   |   |   |   |  |  |  |  |   |   |   |   |   |   |   |   |   |   |
|   |   |   |   |   |   |   |
| דב שיאון(דובר צה"ל) |   | יעל דיין(ח"כ) |   |   | אודי דיין(פסל) |   |   |   |   |  |  | עוזי דיין(סגן הרמטכ"ל וח"כ) |   | אב: יגאל תלמי תמר דיין |   |  |  |   |   | אילנה דיין(עיתונאית) |   | דני דיין (יו״ר הנהלת יד ושם) |   |
|   |   |   |
|   |   |   |   |   |   |  |  |   |   |  |  |  |  |   |   |   |   |   |   |   |   |   |   |   |
|   |   |   |   |   |   |   |   |
|   |   |   |   |   |   |  |  |   |   |   |   |   |  |  |   |  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |
| סב: יעקב שריד  אב: יוסי שריד |   |   | קרוליין לנגפורד |   | אסי דיין(במאי, שחקן, וסופר) |   | מוקי בצר(אלוף-משנה) |   | נורית גפן בצר(מאיירת) |   | נורית גפן |   | יהונתן גפן(משורר ועיתונאי) |   | אווה חדד(שחקנית) |   | ענת בן ארי |   | צפריר בן ארי |   |
|   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |  |   |  |  |   |   |  |  |  |  |  |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |
| ישי שריד(עו"ד וסופר) |   | רחלי שריד(רופאה) |   | ליאור דיין(סופר, עיתונאי) |   |  |  | שאול בצר(במאי, תסריטאי וסופר) |  |  |  | אביב גפן(מוזיקאי) |   | שירה גפן(שחקנית וסופרת) |   | אתגר קרת(סופר ותסריטאי) |   |   |   | גון בן ארי(סופר, תסריטאי ובמאי) |
|   |   |

* באילן יוחסין זה מופיעים רק אישים שזכו לפרסום וחוליה המקשרת בין דורות ואבות המשפחה.

קישורים חיצוניים
----------------

ויקישיתוף מדיה וקבצים בנושא **דני דיין** בוויקישיתוף
* דני דיין, ברשת החברתית אקס (טוויטר)
* נדב שרגאי, דני דיין הוא היושב ראש החדש של מועצת יש"ע, באתר הארץ, 13 ביולי 2007
* ירעם נתניהו, שליפות עם דני דיין, באתר nrg‏, 28 באוגוסט 2007
* עמנואל שילה, עם הפנים לתל אביב, באתר ערוץ 7, 1 בנובמבר 2007
* אתר למנויים בלבד ברק רביד, שר החוץ של המתנחלים: כך נראה המזרח התיכון החדש של דני דיין, באתר הארץ, 21 ביוני 2013
* אמיר תיבון‏, המתנחל היחיד שנכנס לבית הלבן, באתר וואלה!‏, 1 בינואר 2015
* אתר למנויים בלבד ניר ברעם, הקירות דקים מדי לשתי מדינות, באתר הארץ, 4 ביוני 2015
* אתר למנויים בלבד ברק רביד, דני דיין: נתניהו לא לוחץ מספיק על ברזיל לאשר את מינויי לשגריר, באתר הארץ, 26 בדצמבר 2015
* רינה מצליח, ‏דני דיין: "על ישראל למחות נגד סימון אנשים", באתר ‏מאקו‏, 26 בדצמבר 2015 סרטונים
* אריאל כהנא, "צריך ייעוץ זוגי עם יהדות ארה"ב, לא גירושים", באתר ישראל היום, 16 באוגוסט 2018
* רבקי גולדפינגר, עניין אישי עם דני דיין, באתר ערוץ 7, 18 ביוני 2020
* ניצן קידר, דני דיין: "אם הייתי יודע שבשביל המינוי לקונסול עליי לשעבד את מצפוני, הייתי מוותר", באתר ערוץ 7, 18 בפברואר 2021
* דני דיין מונה לתפקיד יו"ר יד ושם, אתר יד ושם, 22.8.2021

**ממאמריו**:

* כניעה בטרם מו"מ, באתר הארץ, 31 במרץ 2008

הערות שוליים
------------

1. ↑  דני דיין מונה ליו"ר מועצת יש"ע במקום בנצי ליברמן, באתר ynet, 13 ביולי 2007
2. ↑  אפרת פורשר, דני דיין התפטר והודיע: "תומך בנתניהו ובליכוד", באתר ישראל היום
3. ↑  אתר למנויים בלבד ברק רביד, דני דיין: נתניהו לא לוחץ מספיק על ברזיל לאשר את מינויי לשגריר, באתר הארץ, 26 בדצמבר 2015  
רינה מצליח, ‏דני דיין: "על ישראל למחות נגד סימון אנשים", באתר ‏מאקו‏, 26 בדצמבר 2015 סרטונים
4. ↑  דנה סומברג, ‏נתניהו: דני דיין ימונה לשגריר בברזיל - או שלא יהיה שגריר כלל במדינה, באתר מעריב אונליין, 13 בינואר 2016
5. ↑  איתמר אייכנר, במקום ברזיל: דני דיין ימונה לקונסול הכללי של ישראל בניו יורק, ניו ג'רסי, אוהיו, פנסילבניה ודלאוור, באתר ynet, 28 במרץ 2016.
6. ↑  דני דיין מונה לתפקיד יו"ר יד ושם, 22 באוגוסט 2021, באתר יד ושם
7. ↑  חזקי עזרא, דני דיין מצטרף לבית-היהודי, באתר ערוץ 7, 14 בדצמבר 2014
8. ↑  מורן אזולאי ואיתי בלומנטל, הבית היהודי: שקד ראשונה, שובל ודיין מאחור, באתר ynet, 15 בינואר 2015
9. ↑  אריק בנדר, ‏שוב מהומה בבית היהודי: דני דיין פרש, באתר מעריב אונליין, 29 בינואר 2015
10. ↑  רשימת תקווה חדשה לכנסת ה24, באתר ועדת הבחירות המרכזית